Document ID: 32013D0411

NÕUKOGU OTSUS,
22. juuli 2013,
millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu XIII lisa muutmisega
(2013/411/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
võttes arvesse Euroopa Komisjoni ettepanekut
ning arvestades järgmist:
(1)
Euroopa Majanduspiirkonna leping (2) („EMP leping”) jõustus 1. jaanuaril 1994.
(2)
Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle XIII lisa.
(3)
EMP lepingu XIII lisa sisaldab erisätteid kõikide transpordiliikide kohta.
(4)
Euroopa Parlamendi ja nõukogu 21. oktoobri 2009. aasta määrus (EÜ) nr 1070/2009 (millega muudetakse määrusi (EÜ) nr 549/2004, (EÜ) nr 550/2004, (EÜ) nr 551/2004 ja (EÜ) nr 552/2004, et parandada Euroopa lennundussüsteemi toimivust ja jätkusuutlikkust) (3) tuleb inkorporeerida EMP lepingusse teatavate EFTA EMP riike käsitlevate kohandustega.
(5)
EFTA EMP riike käsitlevad kohandused on seotud muudatuste kohaldatavusega, mis tehti määrusega (EÜ) nr 1070/2009 määruse (EÜ) nr 549/2004 (4) artiklites 5, 11 ja 13a, määruse (EÜ) nr 550/2004 (5) artikli 9a lõike 2 punktis c, artikli 9a lõike 2 punktis i ja artikli 9a lõigetes 5 ja 6 ning määruse (EÜ) nr 551/2004 (6) artikli 6 lõikes 2.
(6)
Seetõttu tuleks EMP lepingu XIII lisa vastavalt muuta.
(7)
Seetõttu peaks EMP ühiskomitees võetav liidu seisukoht tuginema käesolevale otsusele lisatud otsuse eelnõule,
ON VASTU VÕTNUD KÄESOLEVA OTSUSE:
Artikkel 1
Seisukoht, mis võetakse Euroopa Liidu nimel EMP ühiskomitees seoses EMP lepingu XIII lisa muutmisega, põhineb käesolevale otsusele lisatud EMP ühiskomitee otsuse eelnõul.
Artikkel 2
Käesolev otsus jõustub selle vastuvõtmise päeval.
Brüssel, 22. juuli 2013

Labels: 11
5
8
18
15